Anghel Iordănescu

Anghel „Puiu” Iordănescu ()  un jucător de fotbal retras din activitate, antrenor de fotbal și om politic din România. A fost selecționer al echipei naționale de fotbal a României, având trei mandate la conducerea acestei echipe. La 5 septembrie 1994 a fost avansat la gradul de general (M.A.N.) A fost trecut în rezervă cu acest grad la data de 15 iulie 1998.
În anul 2008 avea o avere de 55 de milioane de euro.

Biografie 
Unul dintre cei mai mari jucători ai Stelei București, Iordănescu a fost un mijlocaș atacant sau ofensiv, cu o tehnică de marcare bine dezvoltată și o capacitate neobișnuită de dribling. El era, de asemenea, bine cunoscut pentru viziunea sa și capacitatea sa de a anticipa adversarul. În România, a jucat doar la Steaua, echipă la care a intrat în tinerețe în 1962, la vârsta de 12 ani. Șase ani mai târziu, în 1968 a debutat la prima echipă în Divizia A. În această perioadă, în Divizia A a avut 317 prezențe și a marcat 156 de goluri, devenind cel mai mare marcator al Stelei.

Prima apariție la naționala României a avut loc în 1971, unde a avut 64 de selecții în echipa națională și a înscris 26 de goluri. A făcut parte din echipa naționala calificată în sferturile C.E. - 1972.

Iordănescu a câștigat de două ori campionatul național (în '75-'76 și '77-'78) și patru Cupa Romaniei (în '69-'70, '70-'71, '75-'76 și '78-'79).  A ocupat locul 3 în 1976 și locul 2 în 1980 în clasamentul celor mai buni fotbaliști ai țării. În 1981–82, a fost cel mai bun marcator al Diviziei A.

În 1982, la 32 de ani, Iordănescu a părăsit România pentru a juca la OFI Creta în Grecia sub conducerea antrenorului principal Les Shannon, dar s-a întors la Steaua doi ani mai târziu pentru a deveni asistentul antrenorului clubului. Împreună cu Emerich Jenei, pe atunci antrenor principal, a câștigat campionatul în 1985 și a contribuit la conducerea echipei la triumful Cupei Europei în 1986, jucând ca înlocuitor în finala cu Barcelona. Astfel și-a adus contribuția la câștigarea Cupei Campionilor Europeni în 1986. În 1987 conduce Steaua la câștigarea Supercupei Europei. Între 1987-1989 este antrenor principal la Steaua. Câștiga în această perioadă trei Cupe ale României și trei titluri de campioană. A fost antrenor principal în ediția 1988-1989 când Steaua a jucat finala Cupei Campionilor Europei (0-4 cu AC Milan). Între 1990-1992 a antrenat în Cipru, pe Anorthosis Famagusta, cu care a participat în Cupa UEFA. În 1992-1993 revine ca antrenor principal în Ghencea și readuce titlul după patru ani.

Pe 8 septembrie 1993 a fost numit antrenorul echipei naționale. S-a calificat la două turnee finale ale Campionatului Mondial (1994 și 1998) și la unul al Campionatului European din 1996. În august 1998 pleacă de la națională și antrenează alte echipe naționale și echipe de club străine, inclusiv în Arabia Saudită. În ianuarie 2002 redevine antrenor principal la echipa națională.

La data de 5 septembrie 1994 colonelul Anghel Iordănescu din Ministerul Apărării Naționale a fost înaintat la gradul de general-maior (cu o stea). A fost trecut în rezervă cu acest grad la data de 15 iulie 1998.

În martie 2008 a fost decorat cu Ordinul „Meritul Sportiv” Clasa a II-a pentru câștigarea Cupei Campionilor Europeni în 1986.

Politician 
În 2004 Anghel Iordănescu a candidat pe listele PSD la Senatul României, în județul Ilfov, fiind pe poziția a patra a listei. Voturile nu i-au permis să devină senator imediat. În februarie 2008, în urma demisiei lui Teodor Filipescu, Iordănescu a preluat locul acestuia pentru ultimele 10 luni de mandat. În toamna lui 2008 a candidat din nou într-unul din colegiile din județul Ilfov, obținând un nou mandat de senator. După 2008, Iordănescu s-a retras din PSD și a susținut candidatura lui Traian Băsescu la alegerile prezidențiale din 2009.
În legislatura 2004-2008, Anghel Iordănescu a fost membru în grupurile parlamentare de prietenie cu Republica Elenă, Republica Croația și Regatul Maroc.
În legislatura 2008-2012, Anghel Iordănescu a fost membru în grupul parlamentar de prietenie cu Muntenegru și a inițiat 16 propuneri legislative, din care 4 au fost promulgate legi.

Goluri internaționale

Palmares

Jucător 
 Steaua București
 Liga 1 (2): 1975–76, 1977–78
 Cupa României (4): 1969–70, 1970–71, 1975–76, 1978–79
Cupa Campionilor Europeni (1): 1985–86

 România
Cupa Balcanică (1): 1977–80

Manager secund

Campionatul României: 1986–87, 1987–88, 1988–89
Cupa României: 1986–87, 1988–89
Cupa Intercontinentală: 1986
Supercupa Europei: 1986
Cupa Campionilor Europeni
Finalist: 1989

Manager 
 Steaua București
 Campionatul României: 1992–93
 Anorthosis Famagusta
Prima Ligă Cipriotă
Vicecampion: 1990–91, 1991–92

 Al-Hilal
AFC Champions League: 1999–00
Saudi Crown Prince Cup: 1999–00
Gulf Club Champions Cup
Vicecampion: 2000

 Al Ain
UAE President's Cup: 2001

 Al-Ittihad
AFC Champions League: 2005
Arab Champions League: 2005

Referințe

Legături externe 

 Anghel Iordănescu pe UEFA.com
 Statisticile lui Anghel Iordănescu pe romaniansoccer.ro

 Anghel Iordănescu la emisiunea despre fotbal Replay
 Anghel Iordănescu pe site-ul Parlamentului României

Nașteri în 1950
Bucureșteni
Fotbaliști români
Atacanți
Fotbaliști ai FC Steaua București
Fotbaliști internaționali români
Golgheteri ai Campionatului de Fotbal al României
Antrenori români de fotbal
Antrenori ai FC Steaua București
Antrenori ai echipei naționale de fotbal a României
Antrenori ai echipei naționale de fotbal a Greciei
Antrenori ai FC Rapid București
Generali români din secolul al XX-lea
Senatori români 2004-2008
Senatori români 2008-2012
Membri ai Partidului Social Democrat
Români expatriați în Emiratele Arabe Unite
Politicieni români în viață
Politicieni români din secolul al XXI-lea
Antrenori câștigători ai Supercupei Europei
Decorați cu Ordinul Meritul Sportiv